கேள்வி: ஹுத் ஹுத் புயல் பற்றி தகவல் சொல்.
பதில்: ஹுத் ஹுத் புயல் என்பது 2014 அக்டோபரில் வங்காள விரிகுடாவில் அந்தமான் தீவுகள் அருகே உருவான வெப்ப மண்டலச் சூறாவளி. அந்தமானில் உருவான காற்றழுத்தத் தாழ்வு மண்டலம் படிப்படியாக வலுவடைந்து புயலாக மாறியது. அந்தமானுக்கு அருகேயுள்ள லாங் தீவுக்கு அருகில் நிலைகொண்ட இந்தப் புயலானது மேற்கு, வட மேற்காக நகர்ந்து, இந்தியாவின் கிழக்குக் கடற்கரையைக் கடந்த ஒரு வெப்ப மண்டலப் புயலாகும். 2014 இல் வடக்கு இந்தியப் பெருங்கடல் உருவான மிக பலம் வாய்ந்த புயலாகும். இது ஒக்டோபர் 12 அன்று முற்பகல் ஆந்திரப் பிரதேசம் விசாகப்பட்டினம் ஒடிசாவின் கோபால்பூர் இடையில் கரையைக் கடக்கும் என எதிர்பார்க்கப்பட்டது.http://www.thehindu.com/news/national/cyclonic-storm-hudhud-to-hit-coast-on-october-12/article6481453.ece இதனையடுத்து ஆந்திரா மற்றும் ஒடிசா மாநிலங்களில் புயல் எச்சரிக்கை விடுக்கப்பட்டது. இப்புயலுக்குரிய ''ஹுத் ஹுத்'' என்ற பெயர் ஓமான் பரிந்துரைக்கேற்ப வைக்கப்பட்டுள்ளது.http://timesofindia.indiatimes.com/india/Cyclone-Hudhud-named-after-a-bird/articleshow/44752888.cms அராபிய மொழியில் இது ஓர் பறவையைக் குறிக்கிறது. ஞாயிறு, அக்டோபர் 12, 2014 அன்று ஹுத் ஹுத் புயல் ஆந்திராவின் விசாகப்பட்டினம் அருகே கரையை கடந்தது என இந்திய வானிலை ஆய்வு மையம் அறிவித்துள்ளது. இதனால், ஆந்திர கடலோர மாவட்டங்களில் கனமழை பெய்ததுhttp://tamil.thehindu.com/india/ஹுத்ஹுத்-புயல்-விசாகப்பட்டினத்தில்-கரையை-கடந்தது/article6493458.ece?homepage=true.
கேள்வி: ஹுத் ஹுத் புயல் - உயிரிழப்பு குறித்து விரிவாக சொல்லுங்கள்.
பதில்: இதுவரை புயலின் தாக்கத்தால் ஆந்திராவில் 26 பேர் பலியானதாகவும் 170 பேரைக் கானவில்லை எனவும் அறிவிக்கப்படுகின்றது.வீரகேசரி, இலங்கை தினசரி (15. அக்டோபர் 2014), கொழும்பு ஆந்திராவின் ஸ்ரீகாகுளம் மற்றும் விசாகப்பட்டினத்தில் மூவரும், ஒடிசா புரி மற்றும் கேந்தரப்பா மாவட்டங்களில் இருவரும் உயிரிழந்துள்ளனர்.வீரகேசரி, இலங்கை தினசரி (13. அக்டோபர் 2014), கொழும்பு